  Майя Бывальцева Глазкарысь йӧ дворецэз выльдон ужъёсты 2016-тӥ арын куарусёнэ йылпумъяны чаклало. 30-тӥ южтолэзьлы радиорубкаез но дано куноослы пукон интыосты лэсьтон йылпумъян пала вуттэмын ни. Со сярысь ивортэ объектын ужась «Энергоремонт» компания. Та дыре гипсокартон конструкциосты ӝуто, выжзэ ӵошкытато, омырез чылкытатӥсь сӧзнэтэз лэсьто, сьӧросъёсты, спортзалэз тупатъяло. Тодэ вайытом, Глазкарысь Йӧ дворецэз выльдон ужъёс кӧня ке арлы кыстӥськизы. 2015-тӥ ар пумын кар тӧрлыкъёс ивортӥзы, ужъёслы 40 миллион манет пала висъямын вал шуыса. Соку ик Кар думаысь депутатъёс йӧ дворецлы дано улосчизылэсь, фигуристкалэсь Елизавета Туктамышевалэсь нимзэ сётыны ӵектӥзы. Но тросэз калыкен быръемъёс соин соглаш ӧз луэ.  Тегъёс: Спорт Удмуртия Глазкар йӧдворец  